Nafarroako Parlamentuko Mahaiak, 2019ko urtarrilaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, finantzaketa, kudeaketa eta aurrezki entitate publiko bat sortzeko aukeraren aitzinean Nafarroako Gobernuak daukan jarrerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 28an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Errok, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Ogasuneko kontseilari Mikel Aranburu Urtasunek Legebiltzarraren Osoko Bilkuran ahoz erantzun dezan:

Finantza entitate publiko bat berreskuratzeko aukerak egon daitezke, Nafarroako herritarrei interes publikoen araberako aurrezki, kudeaketa eta finantzarako tresna bat eskaintze aldera. Hori dela-eta, honako hau jakin nahi dut:

• Kontuan harturik egindako azterlanak eta balorazioak, zer jarrera dauka Nafarroako Gobernuak finantzaketa, kudeaketa eta aurrezki entitate publiko bat sortzeko aukeraren aitzinean?

Iruñean, 2019ko urtarrilaren 24an

Foru parlamentaria: Maiorga Ramírez Erro